## Odluka o usklađivanju doplatka za djecu i cenzusa prihoda kao uvjeta za stjecanje prava na doplatak za djecu u godini 1990.

### NN 14/1990 (10.4.1990.), Odluka o usklađivanju doplatka za djecu i cenzusa prihoda kao uvjeta za stjecanje prava na doplatak za djecu u godini 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE254

Na temelju člana 46. Zakona o doplatku za djecu ("Narodne novine",
br. 44/77, 52/85 i 8/90) i člana 255. Statuta Samoupravne interesne zajednice
mirovinskog i invalidskog osiguranja radnika Hrvatske ("Narodne novine",
br. 31/83, 47/83, 53/85, 23/86, 52/86, 32/89, 48/89 i 57/89), Skupština
Samoupravne interesne zajednice mirovinskog i invalidskog osiguranja radnika
Hrvatske, na sjednici održanoj 28. ožujka 1990, donosi

## ODLUKU

### o usklađivanju doplatka za djecu i cenzusa prihoda kao uvjeta za stjecanje prava na doplatak za djecu u godini 1990.

I. Uskladivanje cenzusa prihoda kao uvjeta za stjecanje prava na doplatak
za djecu u godini 1990.

1. Cenzus prihoda utvrđen u članu 37. stavu 1. toč. 1. i 3. Zakona o
doplatku za djecu (u daljnjem tekstu: Zakon) usklađuje se zbog porasta
prosječnog osobnog dohotka zaposlenih u Republici u 1989. godini, tako
da doplatak za djecu u godini 1890. pripada korisniku:

a) ako mu prihod ostvaren po osnovi radnog odnosa ne prelazi 369,50
dinara mjesečno po članu domaćinstva;

b) ako mu osnovica poreza iz osobnog dohotka od samostalnog obavljanja
poljoprivredne djelatnosti (katastarski prihod) ne prelazi 2,00 dinara
godišnje po članu domaćinstva;

c) ako mu osobni dohodak od obavljanja zanatskih i drugih privrednih
djelatnosti ili od intelektualnih usluga kao i od porezu podložnih prihoda
od imovine i imovinskih prava (ostali prihod) ne prelazi 104,00 dinara
godišnje po članu domaćinstva.

Ako korisnik doplatka za djecu i članovi njegova domaćinstva imaju istovremeno
prihode po raznim osnovama iz člana 37. Zakona (član 38. Zakona), visina
prihoda utvrđuje se tako da se prihod pod a) podijeli sa 3,695, prihod
pod b) sa 0,020 i prihod pod c) sa 1,040 pa ako zbroj količnika prelazi
100, korisniku ne pripada pravo na doplatak za djecu.

2. U smislu točke 1. ove odluke usklađuje se i cenzus prihoda utvrđen
u članu 40. stavu 1. toč. 1. i 3. Zakona, tako da doplatak za djecu u godini
1990. pripada korisniku iz toga člana Zakona:

a) ako mu prihod ostvaren po osnovi radnog odnosa ne prelazi 479,90
dinara mjesečno po članu domaćinstva;

b) ako mu osnovica poreza iz osobnog dohotka od samostalnog obavljanja
poljoprivredne djelatnosti (katastarski prihod) ne prelazi 2,70 dinara
godišnje po članu domaćinstva;

c) ako mu osobni dohodak od obavljanja zanatskih i drugih privrednih
djelatnosti ili od intelekutalnih usluga, kao i od porezu podložnih prihoda
od imovine i imovinskih prava (ostali prihod) ne prelazi 132,80 dinara
godišnje po članu domaćinstva.

Ako korisnik doplatka za djecu i članovi njegova domaćinstva imaju istovremeno
prihode po raznim osnovama iz člana 40. Zakona (član 41. Zakona), visina
prihoda utvrđuje se tako da se prihod pod a) podijeli sa 4,799, prihod
pod b) sa 0,027 i prihod pod c) sa 1,328 pa ako zbroj količnika prelazi
100, korisniku ne pripada pravo na doplatak za djecu.

II. Usklađivanje doplatka za djecu u godini 1990. s kretanjem troškova
života, u prethodnoj godini

3. Zbog porasta prosječnih troškova života u 1989. godini, svote doplatka
za djecu utvrđene u članu 39. Zakona

usklađuju se tako da korisniku iz toga člana pripada u godini 1990.
doplatak u punoj mjesečnoj svoti:

a) od 138,90 dinara po djetetu, ako prihod ostvaren po osnovi radnog
odnosa iznosi do 233,50 dinara po članu dnmaćinstva mjesečno;

b) od 84,40 dinara po djetetu, ako prihod ostvaren po osnovi radnog
odnosa iznosi preko 233.50 do 295,90 dinara po članu domaćinstva mjesečno;

c) od 75,30 dinara po djetetu, ako prihod ostvaren po osnovi radnog
odnosa iznosi preko 295,90 do 369.50 dinara po članu domaćinstva mjesečno.

Ako korisnik osim prihoda ostvarenih po osnovi radnog odnosa ostvaruje
i druge prihode (član 39. stav 2. Zakona), usklađena puna svota doplatka
za djecu, od koje se određuje doplatak u smanjenoj svoti (član 43. Zakona),
iznosi 75,30 dinara po djetetu.

4. U smislu točke 3. ove odluke usklađuju se i svote doplatka za djecu
utvrđene u članu 42. Zakona, tako da korisniku iz toga člana Zakona pripada
u godini 1990. doplatak u punoj mjesečnoj svoti:

a) od 202,60 dinara po djetetu, ako prihod ostvaren po osnovi radnog
odnosa iznosi do 303,90 dinara po članu domaćinstva mjesečno;

b) od 118,20 dinara po djetetu, ako prihod ostvaren po osnovi radnog
odnosa iznosi preko 303,90 do 380,70 dinara po članu domačinstva mjesečno;

c) od 103,90 dinara po djetetu, ako prihod ostvaren po osnovi radnog
odnosa iznosi preko 380,70 do 479,90 dinara po članu domaćinstva mjesečno.

Ako korisnik osim prihoda ostvarenih po osnovi radnog odnosa ostvaruje
i druge prihode (član 42. stav 2. Zakona), usklađena puna svota doplatka
za djecu. od koje se određuje doplatak u smanjenoj svoti (član 43. Zakona),
iznosi 103,90 dinara po djetetu.

III. Zajedničke odredbe o usklađivanju

5. Usklađivanje doplatka za djecu sadašnjim korisnicima obavit će, prema
ovoj odluci, područne službe Samoupravne interesne zajednice mirovinskog
i invalidskog osiguranja radnika Hrvatske po službenoj dužnosti u skladu
sa Zakonom.

6. Danom stupanja na snagu ove odluke prestaje važiti Odluka o privremenom
usklađivanju doplatka za djecu od 1. siječnja 1990. ("Narodne novine",
broj 4/90).

7. Ova odluka stupa na snagu slijedećega dana nakon objave u "Narodnim
novinama", a primjenjuje se od 1. siječnja 1990.

Klasa: 143-13/90-01/736

Urbroj : 341-99-02/1-90

Zagreb, 28. ožujka 1990.

Predsjednik Skupštine Samoupravne interesne zajednice mirovinskog
i invalidskog osiguranka radnika Hrvatske

**Dušan Janjić, v. r.**

Odluka, NN 14/1990-254